OpenLLM-France/wikimedia huggingface dataset:
# Onddo bigun

Onddo biguna (Xerocomus subtomentosus edo Boletus subtomentosus) Boletaceae familiako onddo espezie bat da. Haragi gorrien hornigai gisa, eta plater konbinatuetarako egokia. Gisatuetan, beste Boletus-ak baino kalitate apalagoa du.

## Deskribapena

Kapela: 3 eta 12 cm bitarteko diametrokoa, lehenik esferikoa, gero ganbila, baita laua ere. Azala belusduna, oso kolore aldakorrekoa, oliba-horixkaren eta marroi-gorrixkaren artekoa, pitzatu egiten da zahartzean.
Tutuak: Nahiko luzeak eta itsatsiak, horiak.
Poroak: Nahiko handiak, angelutsuak, poligonalak, lehenbizi horiak eta gero oliba-hori kolorekoak.
Hanka: Batzuetan zilindrikoa, beste batzuetan sabelduna edo oinarrian mehetua; horixka, pikart marroiez apaindua, edo luzetarako nerbio nabarmen samarrekin.
Haragia: Kapelan zurixka du eta oinean horixka samarra. Ez da urdintzen edo oso gutxi. Fruta usain arina du eta zapore atsegina.
Etimologia: Xerocomus terminoa grekotik dator, lehorra, esan nahi duen "xerós" hitzetik eta, buruko ileak, ilea, adatsa esan nahi duen "kóme" hitzetik, espezie gehienen iletxo lehor eta tomentodunari erreferentzia eginez. Subtometosus epitetoa latinetik dator, ia, esan nahi duen "sub" hitzetik eta belusatua esan nahi duen "tomentosus" hitzetik. Pixka bat belusduna delako.

## Jangarritasuna

Jangarria, baina ez oso preziatua.

### Nahasketa arriskua

Xerocomellus chrysenteron delakoarekin, honek kapelaren arrailetan eta oinean tonu gorrixkak ditu. Baita Xerocomus ferrugineus eta Xerocomus lanatus espezieekin ere.

## Sasoia eta lekua

Udan eta udazkenean hostozabalen basoetan.

### Banaketa eremua

Ipar Amerika, Erdialdeko Amerika, Kolonbia, Europa, Errusia, Kaukasia, Himalaiako mendikatearen eremua, Japonia, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 60 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 146 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 521 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 42 or. ISBN 84-282-0865-4..

## Kanpo estekak

* Datuak: Q198817
* Multimedia: Xerocomus subtomentosus / Q198817
# Onddo-ardagai zolabeltz

Onddo-ardagai zolabeltza (Polyporus varius edo Cerioporus varius) Polyporaceae familiako onddo espezie bat da. Larrukara, ezin da sukaldean erabili.

## Deskribapena

Kapela: 3 eta 10 cm bitarteko diametrokoa, hondoratua edo inbutu itxurakoa, normalean kolore argikoa, ezkatarik gabea, lerro erradial finekin; ertz izurtua.
Tutuak: Laburrak.
Poroak: Oso txikiak, 4-5 mm-ko, dekurrenteak.
Poro dekurrenteak: Oinera hurbiltzeaz gain, beherantz jarraitzen duten poroak.
Hanka: Eszentrikoa, alboan edo erdian, sustrai itxurakoarekin, argi eta garbi mugatutako bi eremutan banatuta, goikoa okre oso argia eta behekoa beltzaxka.
Haragia: Zurkara.
Etimologia: Polyporus terminoa grekotik dator, Ugari, asko, esan nahi duen "poly" hitzetik eta poro esan nahi duen "póros" hitzetik. Poro ugarirekin.

## Jangarritasuna

Ez da jangarria.

### Nahasketa arriskua

Nummularius forma, espezie tipoaren miniatura bat da, 1 eta 3 cm bitarteko kapelarekin eta oina normalean erdian.

## Sasoia eta lekua

Udan eta udazkenean hostozabalen adar edo enborretan,

### Banaketa eremua

Mundu osoa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 632 or. ISBN 84-404-0530-8..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 412 or. ISBN 84-505-1806-7..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 486 or. ISBN 978-84-617-0196-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 314 or. ISBN 84-282-0865-4..

## Kanpo estekak

* Datuak: Q4464559
* Multimedia: Cerioporus varius / Q4464559
* Espezieak: Polyporus varius
# Diego Segura

Diego Segura Ramírez (Sevilla, 1984ko ekainaren 16a-) futbolari andaluziarra da.
Real Betiseko harrobiko produktua da, eta 2007-08 denboraldia arte Real Betis B taldean jokatu zuen. Lehenengo taldearekin bere debuta egin zuen Valentziarekin galtzen 3-2.
2008 eta 2010 urteen bitartean Deportivo Alavés taldearekin jokatu zuen.
# Diego Sinagra

Diego Armando Maradona Sinagra (Napoli, Italia, 1986ko irailaren 20a), Diego Maradona Jr. edo Diego Sinagra izenez ere ezaguna, futbolari ohi eta entrenatzaile italiar-argentinarra da, Diego Armando Maradona futbolari ohi ospetsuaren semea. Erdilari edo aurrelari gisa jokatu zuen eta gaur egun Eccellenza Campaniako Napoli United taldeko entrenatzailea da.
2008ko Marseillan ( Frantzia) Munduko Kopan parte hartu zuen Italiako hondartza futboleko selekzioko parte izan zen, txapeldunorde izan zen. Italiako hondartza futboleko liga irabazi zuen Napoli Beach Soccer-ekin eta Italiako Superkopa Catania Beach Soccer-ekin.

## Erreferentziak

* ↑ «El hijo de Maradona no jugará en el Porvenir que dirige Luis Ventura» Playfutbol 24 de agosto de 2012.

## Kanpo estekak

* Datuak: Q1199119
# Diego Souza

Diego de Souza Gama Silva (1984ko martxoaren 22a - ) Brasilgo futbolaria da.
Hainbat futbol taldetan jokatu du, esaterako Tokyo Verdy eta Kyoto Sanga FC.

## Kanpo estekak

* (Japonieraz) J.League Data Site
* Datuak: Q210128
# Diego Rivera

Diego Rivera, horma-margolari mexikarra (Guanajuato, 1886ko abenduaren 8a - Mexiko, 1957ko azaroaren 24a).
Horma-pintore handienetako bat izan zen, eta eragin handia izan zuten Amerika osoan haren teknika modernoek. Europan barrena ibili eta gero, Parisa joan eta pintore kubistekin harremanetan hasi zen. 1910ean egin zuen lehen erakusketa Mexiko Hirian. Europara joan zen berriro, eta, Parisko giroa utzi ondoren, Italiara joan zen freskoen artea hurbiletik ezagutzera. 1921. urtean itzuli zen Mexikora. Urte hartan berean sortu zuen Mexikoko pintoreen sindikatua, Orozco eta Siqueirosekin batera, eta eraikin ofizial batzuetarako lanetan (Mexikoko hiriko Escuela Nacional Preparatoria izeneko eskolako hormak, La Creación lanaz; Chapingo-ko Nekazaritza Eskolako La tierra fecunda lana) gorpuztuz joan zen, arian-arian, Mexikoko horma-pintura berria. New York-en erakusketa handi bat egin ondoren, Detroit-eko Arte Institutuko hormetan lan egin zuen 1932an. Bigarren Mundu Gerraren ondoren ekin zion bere proiektu handienari, etorkizun oparo baten esperantzan Mexikoko historia guztia jasoko zuen horma-pintura izugarri handi bat egiteari Mexiko Hiriko Jauregi Nazionalean, baina bukatu aurretik hil zen. Riverak monumentu-itxurako lanetara jo zuen beti, kolore biziak erabili zituen, marrazki lauak eta forma bakunak. Mexikoko pintura nazionaleko artista handientzat joa da Diego Rivera. Frida Kahlo izan zen bere hirugarren emaztea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q171128
* Multimedia: Diego Rivera / Q171128
# Diego Royo

Diego Royo Arellano (Tarazona, Aragoi, 1991ko abenduaren 7a) espainiar futbolaria da, Lezaman hezia. Atzelari edo edilari moduan aritzen da.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2009/10 | 17 | 0 | - | - | - | - | - | - | | | - | - | 17 | 0 |
| Baskonia | 3. | 2010/11 | 15 | 1 | - | - | - | - | - | - | | | - | - | 15 | 1 |
| Baskonia | Denera | Denera | 32 | 1 | - | - | - | - | - | - | | | - | - | 32 | 1 |
| Bilbao Athletic | 2.B | 2009/10 | 12 | 0 | - | - | - | - | - | - | | | - | - | 12 | 0 |
| Bilbao Athletic | 2.B | 2010/11 | 2 | 0 | - | - | - | - | - | - | | | - | - | 2 | 0 |
| Bilbao Athletic | 2.B | 2011/12 | 0 | 0 | - | - | - | - | - | - | | | - | - | 0 | 0 |
| Bilbao Athletic | 2.B | 2012/13 | 3 | 0 | - | - | - | - | - | - | | | - | - | 3 | 0 |
| Bilbao Athletic | Denera | Denera | 17 | 0 | - | - | - | - | - | - | | | - | - | 17 | 0 |
| Arenas | 3. | 2013/14 | 30 | 4 | - | - | - | - | - | - | | | - | - | 30 | 4 |
| Arenas | 3. | 2014/15 | 20 | 4 | - | - | - | - | - | - | | | - | - | 20 | 4 |
| Arenas | 2.B | 2015/16 | 35 | 3 | - | - | - | - | - | - | | | - | - | 35 | 3 |
| Arenas | 2.B | 2016/17 | 26 | 0 | 0 | 0 | - | - | - | - | | | - | - | 26 | 0 |
| Arenas | 2.B | 2017/18 | 30 | 1 | - | - | - | - | - | - | | | - | - | 30 | 1 |
| Arenas | Denera | Denera | 141 | 12 | 0 | 0 | - | - | - | - | | | - | - | 141 | 12 |
| Tudelano | 2.B | 2018/19 | 29 | 1 | 1 | 0 | - | - | - | - | | | - | - | 30 | 1 |
| Tudelano | 2.B | 2019/20 | 11 | 1 | 0 | 0 | - | - | - | - | | | - | - | 11 | 1 |
| Tudelano | 2.B | 2020/21 | 18 | 1 | - | - | - | - | - | - | | | - | - | 18 | 1 |
| Tudelano | 1.F | 2021/22 | 29 | 0 | 0 | 0 | - | - | - | - | - | - | - | - | 29 | 0 |
| Tudelano | Denera | Denera | 87 | 3 | 1 | 0 | - | - | - | - | - | - | - | - | 88 | 3 |
| Tarazona | 2.F | 2022/23 | 28 | 2 | - | - | - | - | - | - | - | - | - | - | 28 | 2 |
| Tarazona | Denera | Denera | 28 | 2 | - | - | - | - | - | - | - | - | - | - | 28 | 2 |
| Numancia | 2.F | 2023/24 | 29 | 2 | 1 | 0 | - | - | - | - | - | - | - | - | 30 | 2 |
| Numancia | 2.F | 2024/25 | - | - | - | - | - | - | - | - | - | - | - | - | - | - |
| Numancia | Denera | Denera | 29 | 2 | 1 | 0 | - | - | - | - | - | - | - | - | 30 | 2 |
| Ibilbide osoan | Ibilbide osoan | Ibilbide osoan | 334 | 20 | 2 | 0 | - | - | - | - | - | - | - | - | 336 | 20 |

## Kanpo estekak

* profila Athleticen webgunean
* Datuak: Q23907860
# Diego Simeone

Diego Pablo Simeone, ezizenez El Cholo (1970eko apirilaren 28a, Buenos Aires) argentinar futbol jokalari profesional ohia eta entrenatzailea da. 1988-2002 artean Argentinako futbol selekzio nazionalarekin 106 partidu jokatu eta 11 gol sartu zituen.
1987an bere ibilbide profesionalari ekin zionetik honako taldeetan jokatu du: Vélez Sarsfield, Pisa, Sevilla, Atlético Madrid, Milaneko Inter, Lazio aeta Racing de Avellaneda.
Ondoren, honako taldeen entrenatzailea izan da: Racing Club, Estudiantes, River Plate, San Lorenzo, Catania, Racing Club eta Atlético Madrid.

## Kanpo estekak

* Diego Simeone. BDFutbol (Ingelesez)
# Diego San José

Diego San José Castellano (Irun, 1978ko urriaren 13a - ) euskal zinema gidoigile eta idazlea da. Askotan, Borja Kobeagarekin lan egin du.

## Filmagintza
### Filmak

* Tenemos que hablar (2016)
* Ocho apellidos vascos (2014)
* Las aventuras de Tadeo Jones (2012)
* Pagafantas (2008)
* La Máquina de bailar (2006)

### Telebista

* Palomitas (2009)
* Qué vida más triste (2008-2010)
* El Intermedio (2006)
* Made in China (2005)
* Agitación + IVA (2005)
* Vaya Semanita (2003)
* Entre cien fuegos (2002)

## Eleberriak

* Todos nacemos vascos, Oscar Terol, Susana Terol eta Kike Diaz de Radarekin batera.
* Datuak: Q8559871
# Onddo-ardagai iraunkor

Onddo-ardagai iraunkorra (Coltricia perennis) Hymenochaetaceae famialiako onddo espezie bat da. Ez du balio sukaldaritzarako, larrukara delako.

## Deskribapena

Kapela: 2 eta 9 cm arteko diametrokoa. Laua edo inbutu itxurakoa eta belus-tomentu fin batez estalia dago, marroi-gorrixka kolorekoa, argiagoa edo ilunagoa. Perretxikoa gaztea denean gehiago edo gutxiago markatutako eremu zentrokideak ditu eta ertza zurixka.
Tutuak: Laburrak eta estuak.
Poroak: Txikiak, biribilak eta kolore argikoak, baina zahartzean angelutsuak bihurtzen dira eta gris-arre edo gris-marroi kolorekoak.
Hanka: 2 - 5 x 0,5 - 1 cm-koa. Hasieran horixka, gamuza kolorekoa edo kanela kolorekoa, gero ilundu egiten da, eta kapelaren antzeko tonalitatea hartzen du.
Haragia: Mehea, elastikoa, larrukara.
Etimologia: Coltricia terminoak aulkiari, jarlekuari dagokio. Perennis epitetoa latinetik dator, iraunkor esan nahi duen "Perennis" hitzetik. Asko irauten duen perretxikoa delako

## Jangarritasuna

Ez da jangarria.

### Nahasketa arriskua

Coltricia cinnamomea delakoarekin, baina hau txikiagoa da, kanela kolorekoa eta hainbat aleren kapelak elkartuta egoten dira.

## Sasoia eta lekua

Urte osoan aurki daiteke, basoetako lurzoruan, batez ere sua egon den lekuan.

### Banaketa eremua

Europa, Ipar Amerika, Islandia, Kanariak, Australia, Sri Lanka, Taiwan, Mongolia, Himalaiako eremua, Zeelanda Berria, Hegoafrika, Japonia, Hego Korea, Brasil, Panama eta Errusia.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 613 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 492 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 571 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 320 or. ISBN 84-282-0865-4..
* ↑ Coltricia perennis: GBIF—the Global Biodiversity Information Facility.

## Kanpo estekak

* Datuak: Q1963756
* Multimedia: Coltricia perennis / Q1963756
* Espezieak: Coltricia perennis
# Onddo azpilimoi

Onddo azpilimoia (Aureoboletus gentilis) Boletaceae familiako onddo espezie bat da. Toxikoa ez bada ere, tamaina txikikoa, kalitate gastronomiko eskasekoa eta espezie urria denez, bere edertasunagatik argazkiak ateratzea gomendatzen da, baina ez biltzea.

## Deskribapena

Kapela: 2 eta 6 cm bitarteko diametrokoa, gorri-andere-mahats kolorekoa, arrosa edo marroi-gorrixka; esferaerdi formakoa, gero ganbila; gainazal likatsua du, izpi txiki-txiki ilunekin.
Tutuak: Itsatsiak edo zertxobait dekurrenteak, luzeak eta hori argi kolorekoak.
Tutu dekurrenteak: Hanka ukitzeaz gain, beherantz jarraitzen duten tutuak.
Poroak: Kolore hori bizi eder batekoak, handiak eta angelutsuak.
Hanka: Zilindrikoa, bihurgunetsua edo fusiformea, hori argi kolore eder batekoa, behealdean gorrixkaz tindatuak, eta gainazala luzetarako zuntz finekin ildaskatua.
Haragia: Biguna, zuria, horiz jaspeztatua, pixka bat gorritzeko joera duena, zapore garratz samarrekoa eta fruta usain ahul batekin.
Etimologia: Gentilis epitetoa bere itxura segailagatik du.

## Jangarritasuna

Mingotsak ez diren Boletus gehienak bezala jan daiteke, baina sukaldaritzan ez du balio handirik.

### Nahasketa arriskua

Boletus versicolor eta Xerocomus rubellus delakoekin.

## Espeziearen egoera

Aranzadi Elkartearen arabera, onddo azpilimoia desagertzeko arriskuan dauden onddoen Euskal Herriako-Kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Sasoia eta lekua

Udan eta udazkenean. Nahiko urria da eta hostogalkorren basoetan aurkitzen da, 2 edo 3 aleko talde txikietan, ia oinaren oinarritik elkartuta.

### Banaketa eremua

Europa.

## Erreferentzia

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 79 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 140 or. ISBN 978-84-617-0196-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 383 or. ISBN 84-505-1806-7..
* ↑ Zerrenda Gorria, Aranzadi Zientzia Elkartea
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 44 or. ISBN 84-282-0865-4..

## Kanpo estekak

* Datuak: Q10511337
* Multimedia: Aureoboletus gentilis / Q10511337
* Espezieak: Aureoboletus gentilis
# Oak (Nebraska)

Oak Nebraskako herri bat da. Nuckolls konderrian kokatua dago. 2010ean 66 biztanle zituen, 0,39 kilometro koadrotan banatuta.

## Ikus, gainera

* Nuckolls konderria

## Kanpo estekak

* Datuak: Q1290758
* Multimedia: Oak, Nebraska / Q1290758
# Oak City (Ipar Carolina)

Oak City Ipar Carolinako herri bat da. Martin konderrian kokatua dago. 2010ean 317 biztanle zituen, 1,19 kilometro koadrotan banatuta.

## Ikus, gainera

* Martin konderria

## Kanpo estekak

* Datuak: Q373229
# Oak Beach–Captree (New York)

Oak Beach–Captree Ameriketako Estatu Batuetako erroldak esleitutako leku bat da. Suffolk konderrian kokatuta dago, New York estatuan. 286 biztanle ditu, 9,5 kilometro koadroko azaleran banatuta.

## Ikus, gainera

* Suffolk konderria

## Kanpo estekak

* Datuak: Q7073433
# Oak Bluffs (Massachusetts)

Oak Bluffs Ameriketako Estatu Batuetako inkorporatutako herri bat da. Dukes konderrian dago, Massachusetts estatuan. 5.341 biztanle ditu, 67,2 kilometro koadroko azaleran banatuta.

## Ikus, gainera

* Dukes konderrian

## Kanpo estekak

* Datuak: Q2418436
* Multimedia: Oak Bluffs, Massachusetts / Q2418436
# Oak City (Utah)

Oak City Ameriketako Estatu Batuetako inkorporatutako herri bat da. Millard konderrian kokatuta dago, Utah estatuan. 595 biztanle ditu, 2,4376 kilometro koadroko azaleran banatuta.

## Ikus, gainera

* Millard konderrian

## Kanpo estekak

* Datuak: Q483628
* Multimedia: Oak City, Utah / Q483628
# Oak Dale udalerria, Howard konderria (Iowa)

Oak Dale udalerria Ameriketako Estatu Batuetako Iowa estatuko udalerri bat da, Howard konderrian. Azken zentsuaren arabera 145 biztanle zituen.

## Ekonomia

2020ko zentsuaren arabera, Oak Dale udalerriak 70 etxebizitza zeuden. Per capita diru-sarrerak 24.149 estatubatuar dolar ziren.

## Kanpo estekak

* Datuak: Q10802243
# Oak Brook (Illinois)

Oak Brook Illinoiseko herri bat da. Cook konderrian kokatua dago. 2010ean 7.883 biztanle zituen, 20,59 kilometro koadrotan banatuta.

## Ikus, gainera

* Cook konderria

## Kanpo estekak

* Datuak: Q935479
* Multimedia: Oak Brook, Illinois / Q935479
# Oak Creek (Colorado)

Oak Creek Coloradoko herri bat da. Routt konderrian kokatua dago. 2010ean 884 biztanle zituen, 0,8916 kilometro koadrotan banatuta.

## Ikus, gainera

* Routt konderria

## Kanpo estekak

* Datuak: Q2254932
* Multimedia: Oak Creek, Colorado / Q2254932
# Oahu

Oahu (hawaieraz: O‘ahu, oˈʔɐhu ahoskatua; ingelesez: Oahu, oʊˈɑːhuː ahoskatua) Estatu Batuetako uhartea da, Ozeano Barean, Hawaiiko uhartedian. 1.548 km$^2$ eta 702.202 biztanle (1980). Hawaiiko uharte garrantzizkoena da, eremuari dagokionez hirugarrena bada ere. Han dago Hawaiiko hiriburua den Honolulu hiria. Turismoa da ekonomia-jarduera nagusia. Hiri eta itsas portu garrantzizkoenak Honolulu eta Pearl Harbor dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q131347
* Multimedia: Oahu / Q131347
# Oak Creek (Wisconsin)

Oak Creek Ameriketako Estatu Batuetako hiri bat da. Milwaukee konderrian dago, Wisconsin estatuan. 36.497 biztanle ditu, 73.690.000 kilometro koadroko azaleran banatuta.

## Ikus, gainera

* Milwaukee konderria

## Kanpo estekak

* Datuak: Q1003711
# EAS

EAS hauetako bat izan daiteke:
* Eusko Alderdi Sozialista, Hego Euskal Herriko alderdi politiko abertzale eta sozialista;
* Euskararen Adierazle Sistema, euskararen egoera sozialaren berri ematen duen adierazle sorta.
# E=MC² (diskoa)

$E=MC^{2}$ Mariah Carey Pop/R&B abeslariaren hamaikagarren diskoa da, 2008ko apirilaren 15ean argitaratua. Billboard200 sailkapeneko lehen postuan jarri zen, argitaratu zen lehen astean 463.000 ale saldu baitzituen, Careyk ordu arteko bere 18 urteko karrera musikalean izandako lehen asteko salmentarik handienak. Careyk lehen postuan izandako seigarren albuma izan zen.
Disko honetako lehen singlea Touch my body izan zen, eta Billboard Hot100 sailkapeneko lehen postua hartu zuen, bere karrera osoko hemezortzigarrena izanik. Horrenbestez, Carey da lehen postuan izandako single gehien izan dituen bakarlaria musikaren historian. Hona hemen, zehazki, Billboard Hot100 sailkapeneko lehen postu kopuruak:
* The Beatles (20 single lehen postuan)
* Mariah Carey (18 single lehen postuan)
* Elvis Presley (17 single lehen postuan)
* Madonna (12 single lehen postuan)

## Kanpo estekak

* Datuak: Q827957
# EAE (argipena)

EAE siglaz, hainbat izen adierazten dira:
* Euskal Autonomia Erkidegoa: Araba, Gipuzkoa eta Bizkaiak osatzen duten autonomia erkidegoa.
* Eusko Abertzale Ekintza: Euskal Herriko alderdi politikoa (ANV siglarekin ezagunagoa).
* Escuela de Administración de Empresas: Bartzelonako ikasketa zentroa.
* Experimental autoimmune encephalomyelitis: animalien gaixotasuna.
* European Air Express: Alemaniako hegazkin konpainia ohia.
* European Adhesive Engineer
# EA (argipena)

Ea, ea edo EAk hitzak adiera zenbait ditu:
* Eusko Alkartasuna (EA), Euskal Heriko alderdi politikoa;
* Ea, Bizkaiko udalerria;
* Electronic Arts (EA), Estatu Batuetako bideo-joko garatzailea.

## Kanpo estekak

* Datuak: Q218019
* Multimedia: EA / Q218019
# EAEko agiri sakramentalak

EAEko agiri sakramentalak gaur egun on-line kontsulta daitekeen EAEko hiru lurraldeetako biztanleen errolda historikoa da (1500-1900). Eliza Katolikoak dauzkan liburu sakramentaletan bilduta dago. 1900 arte bataiatu, ezkondu eta hil diren pertsonen idazkun guztiak indizatu dira (5.600.000 agiri).
Euskal Autonomia Erkidegoko hiru elizbarrutietako, Bilbokoa, Donostiakoa eta Gasteizko elizbarrutietako, artxiboetako agiri sakramentalak digitalizatzeko eta indizatzeko proiektua (1999 - 2008) estekatuta agertzen da eta hau ere Interneten kontsulta daiteke.

## Erreferentziak

* ↑ Kontsultak on-line egiteko gunea.
# Oiolika

Greziar mitologian, Oiolika, halia lamia bat zen, hau da, itsas lamia bat. Ekaitzek sortutako olatuen jainkosatzat hartzen zen, Briareo erraldoia (ekaitzen sortzailea) eta Zimopolea, olatuen jainkosaren alaba baitzen.
Bere izenak, "otso bakartia esan nahi du, beharbada, itsasontziak hondoratu edo itsas ertzean apurtzen ziren olatuei erreferentzia eginez.

## Kanpo estekak

* Datuak: Q844870